b'\n_START_ARTICLE_\nMilj\xc3\xb8partiet De Gr\xc3\xb8nne i Oslo\n_START_SECTION_\nPartistruktur\n_START_PARAGRAPH_\nDet h\xc3\xb8yeste organet i Oslo MDG er \xc3\xa5rsm\xc3\xb8tet, som er \xc3\xa5pent for alle medlemmer. Fylkeslaget har lokallag i alle bydeler i Oslo.\n_START_SECTION_\nKommunestyre- og fylkestingsvalget 2015\n_START_PARAGRAPH_\nMilj\xc3\xb8partiet De Gr\xc3\xb8nne i Oslo fikk 8,1% av stemmene ved Kommunestyrevalget i 2015 og ble Oslos tredje st\xc3\xb8rste parti. Dette gav partiet fem bystyrerepresentanter, og representasjon i 14 av byens 15 bydeler. Etter valget gikk Milj\xc3\xb8partiet De Gr\xc3\xb8nne inn i forhandlinger p\xc3\xa5 \xc3\x98stmarksetra med Arbeiderpartiet og Sosialistisk Venstreparti med sikte p\xc3\xa5 \xc3\xa5 danne et nytt byr\xc3\xa5d i Oslo. Det nye byr\xc3\xa5det ble presentert 21. oktober, med Lan Marie Nguyen Berg som byr\xc3\xa5d for milj\xc3\xb8 og samferdsel og Hanna Elise Marcussen som byr\xc3\xa5d for byutvikling.\n_START_SECTION_\nStortingsvalget 2013\n_START_PARAGRAPH_\nMilj\xc3\xb8partiet De Gr\xc3\xb8nne kom inn som et nytt stortingsparti for f\xc3\xb8rste gang siden Erling Folkvord kom inn p\xc3\xa5 Stortinget for partiet R\xc3\xb8d Valgallianse i 1993. Det var tidligere mange\xc3\xa5rige leder for WWF, Rasmus Hansson, som representerte partiet p\xc3\xa5 Stortinget i perioden 2013-2017.\n_START_SECTION_\nGjennombrudd i 2011\n_START_PARAGRAPH_\nDe Gr\xc3\xb8nne i Oslo opplevde sitt gjennombruddsvalg i 2011, da de gikk forbi b\xc3\xa5de KrF og Senterpartiet med en oppslutning p\xc3\xa5 2,5%. Dette ga partiet \xc3\xa9n representant i Oslo bystyre og fire bydelsutvalgsrepresentanter. Harald Nissen kom inn i Oslo bystyre, og partiet manglet bare omtrent 70 stemmer for \xc3\xa5 f\xc3\xa5 inn Hanna E. Marcussen som fast representant nummer to. Oslo MDG kom ogs\xc3\xa5 inn i bydelsutvalget i St.Hanshaugen (Sindre Buchanan), Gamle Oslo (Harald Nissen), Sagene (Jan Christian Nilsen) og Gr\xc3\xbcnerl\xc3\xb8kka (Patrik Sahlstr\xc3\xb8m). I tillegg meldte Jon Julius Sandal som var Venstres representant i bydelsutvalget p\xc3\xa5 Grorud overgang til MDG i perioden.'